Adquireix bitllets d'avió en una web i el preu final és més alt que l'ofert | Revista | EROSKI CONSUMER
Augment de la hipoteca Serveis de neteja, conservació i tenyit de productes tèxtils L'arribada del fill adoptat a la seva nova llar CONSULTORI LEGAL La plataforma vibradora adquirida a domicili no funciona i l'empresa no es fa càrrec Adquireix bitllets d'avió en una web i el preu final és més alt que l'ofert SENTÈNCIES Viatges. Preus indeguts Operacions quirúrgiques. Negligències Vehicles de segona mà. Avaries Si vols que resolguem el teu cas a la revista.consumer.es posa't en contacte amb nosaltres. Com és lògic, només es publicaran les consultes que des de la revista.consumer.es considerem més interessants.
Vaig comprar en una pàgina web bitllets d'avió per a tres persones. En la pantalla m'indicava un preu anada i tornada, en el qual s'incloïen totes les taxes i altres imposts o càrrecs. Quina va ser la meva sorpresa quan, en passar a la pàgina següent, m'indicava un preu més car. Vaig enviar un correu per exigir que em respectessin el preu i em van reconèixer l'error, encara que finalment he hagut de pagar més. Puc reclamar?
La Llei de Consumidors diu que l'oferta, la promoció i la publicitat dels béns o serveis s'han d'ajustar a la seva naturalesa, a les característiques, a la utilitat o a la finalitat i a les condicions jurídiques o econòmiques de la contractació. Afegeix que tant el contingut de l'oferta, promoció o publicitat com les prestacions pròpies de cada bé o servei, les condicions jurídiques o econòmiques i les garanties ofertes seran exigibles pels consumidors i usuaris, encara que no figurin expressament en el contracte formalitzat o en el document o comprovant rebut, i s'hauran de tenir en compte en la determinació del principi d'acord amb el contracte. El mateix és aplicable a l'oferta per Internet. La persona afectada, malgrat que no va poder prestar i comunicar el seu consentiment a l'oferta a través de la web per un error d'aquesta, sí que va enviar un correu per reclamar la venda en les condicions ofertes a l'inici, per la qual cosa caldria entendre que va prestar i va comunicar el seu consentiment a l'oferta inicial. Com que finalment el contracte ha resultat més car, no seria conforme al contingut de l'oferta i hi hauria incompliment del venedor, tret que l'oferta estigués condicionada a un termini de validesa. Un error, com l'al·legat per la venedora, no invalidaria l'oferta. La persona afectada pot recórrer als Serveis de Consum del seu municipi o província, i sol·licitar que respectin els preus oferts i, per això, la devolució del que s'ha abonat de més. La via de reclamació següent seria la judicial, per a la qual, si la reclamació fos inferior a 900 euros, no necessitaria ni advocat ni procurador. Relacions d'aquest contingut